COMUNICAT OFICIAL
25 de febrer de 2024

La matinada del 25 de febrer s'ha produït un atropellament en la Ronda del Calvari d'esta ciutat, que ha posat fi a la vida d'una menor de 16 anys, veïna d'una altra localitat de la Ribera.

La Policia Local d'Algemesí ha procedit a la detenció d'una persona sospitosa i la Policia Científica depenent del Cos Nacional de Policia s'ha fet càrrec de la investigació. Fins al moment no es poden facilitar més dades.

L'alcalde d'Algemesí, José Javier Sanchis, ha mostrat la seua consternació pel succés i ha transmés el seu més sentit condol als familiars de la menor.

Així mateix, ha volgut agrair la feina dels agents de la Policia Local i Nacional, així com dels múltiples equips mèdics desplaçats al lloc, que malgrat els múltiples esforços en la reanimació i donada la gravetat de l'atropellament, no van produir resposta i van confirmar la defunció.

En unes hores es publicarà el decret d'Alcaldia pel qual es declararà el dol oficial a la ciutat el dilluns 26 de febrer i es convocarà a la ciutadania a un minut de silenci a les 12.00 hores a la porta del consistori.